Keskustelu:Tajua Mut! -toimintamalli

message: Sitran Suomeen tuoma Tajua Mut! -toimintamalli lisää lasten ja nuorten kanssa toimivien ammattilaisten yhteistyötä. Monissa julkisuuteenkin päätyneissä ikävissä lastensuojelutapauksissa on havaittu, että yhteistyö ammattilaisten kesken on ollut puutteellista. Yhteistyötä on rajoittanut erityisesti hallinnon siiloutuminen, jolloin ammattilaiset eivät juurikaan toimi yhdessä lapsen/nuoren asioissa. Tajua Mut! -toimintamalli mahdollistaa yhteistyön hallinnon rajojen yli, toki lapsen/nuoren luvalla. Tavoitteena on toimia yli sektorirajojen, nuoren ja lapsen parhaaksi. Toimintamalli on vakinaistettu Mikkelissä ja sitä pilotoidaan Sitran hankkeina Espoossa ja Keravalla. Tulokset ovat lupaavia. Toimintamallin hyvänä puolena nähdään ennalta ehkäisevä ote ja toisaalta kunnan kannalta myös raskaiden lastensuojelutoimien tarpeen väheneminen. 
Sitra eduskunnan alainen julkisoikeudellinen rahasto ja toimii puolueettomasti. Monet viime aikaiset hankkeet ovat kohdistuneet julkishallinnon palvelujen kehittämiseen. Julkisena toimijana Sitran tuottama julkaisuihin koottu tieto on vapaasti hyödynnettävissä. Tämän vuoksi ehdotamme Tajua Mut! -artikkelin julkaisemista. Parannamme sitä mielellämme kommenttien pohjalta.
Artikkeli on tuotettu Sitran viestinnän työnä, joten siksi allekirjoitus tulee IP-osoitteena. (195.156.61.228 5. lokakuuta 2015 kello 13.12 (EEST))
replies: text: Eikö tämä nyt kuitenkin kuulosta vähän mainostamiselta? Artikkeli on kirjoitettu aika subjektiivisesta näkökulmasta ja teksti vilisee Wikipedian ulkopuolisia linkkejä. "Hyödyt" -osio pitäisi ainakin muuttaa "Hyödyt ja haitat" tai "Vaikutukset" -osioksi, jossa listataan myös negatiivisia puolia. 85.23.238.234 5. lokakuuta 2015 kello 15.48 (EEST)
Artikkelissa on mainittu useita ulkopuolisiakin artikkeleja, jotka ilmeisestikin osoittavat hankkeen muuttuneen jo käytännöiksi joillakin paikkakunnilla. Näistä artikkeleista hankkeen rapottien kanssa yhteensä saataneen tehtyä hyvä lähdeviitteistys. --Aulis Eskola (keskustelu) 5. lokakuuta 2015 kello 16.08 (EEST)
thread_title:  Merkittävyys 

message: Johdannossa pitäisi aloittaa jotenkin etäämpää kuin että "vahvistaa lasten ja nuorten kanssa toimivien ammattilaisten yhteistyötä". Ensin pitäisi määritellä, mikä malli varsinaisesti on. Minkä toimintojen malli ja missä ja koska? Miksi malli on? Minkä alan ammattilaisten toimista on kyse? WP:ssa johdantokappaleen pitäisi kertoa karkeasti asiasta täysin pihalla olevallekin, mistä on kyse. --Aulis Eskola (keskustelu) 5. lokakuuta 2015 kello 16.08 (EEST)
thread_title:  Artikkelin kehittäminen 

message: Kiitos hyvistä huomioista. Artikkelia on nyt kehitetty palautteen perusteella ja viitteitä on lisätty. (Viitteiden lisääminen oli Wikipedian tekniikan ja hieman sekavien ohjeiden pohjalta ensikertalaiselle todella haastavaa.) Kehitämme mielellämme artikkelia lisää tarpeen mukaan.  (195.156.61.228 19. lokakuuta 2015 kello 13.40 (EEST))
replies: text: Artikkelia kannattaa ainakin päivittää, kun mallin käyttö laajenee ja mallista tulee lisää tuloksia. Me "koodi-ihmiset" värkkäämme yleensä kyllä artikkelin muotoilua kuntoon, kunhan lähteet on jotenkin ilmaistu (tekstit seassa, keskustelusivulla, muokkausten kommenteissa...) :)

text: Sosiaalityön puolen ja mm. lastensuojelun muut artikkelit ovat kovin heikossa kunnossa ja kaipaisivat kovasti muokkausta. --Aulis Eskola (keskustelu) 20. lokakuuta 2015 kello 13.36 (EEST)
thread_title:  Artikkelia kehitetty